TROCHA ZA WYSOKO!
Antek bół karlus postawny i sztram,
ani za ruby, ani za chudy.
Łoroz przibyło mu tukej i tam,
jak sie zalycać zaczón do Trudy!
Truda tyż dziołcha postawno była,
możno by pedzieć-przi kości frela!
W szkole kucharstwa sie wyuczyła
i z matkóm warzyła po weselach.
„Chopu trza dycko dobrze jeść dować”-
- łod malutkości w dóma słyszała.
Jak sie ze Antkym zaczła zadować,
niy dziw, że rady sie tyj czimała!
Tkała we niego, wiela sie dało
i maszkytami go futrowała!
Niy twało dugo jak sie wyznało -
- pociechy wiela s niego niy miała.
Po roku niy wloz w ślubne galoty,
knefla niy umioł zapnóńć na brzuchu!
Do przónio niy przejawioł ochoty,
ino by ćkoł i leżoł bez ruchu!
Dzisioj wyglóndo jak miech łosucio,
spasióny jest tak, że z biydóm chodzi!
Tak jest jak baba niy Mo wyczucio
i niy wiy, jak trza chopu dogodzić!
„Bez brzuch do serca”- to jest zasada,
w kero wy, nasze baby, wierzycie!
Tóż dóm wóm terozki dobro rada:
Trocha za wysoko mierzycie!
Autor:Bernard Śmigała
szl_Latn szl_Latn ces_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn pol_Latn szl_Latn szl_Latn szl_Latn vec_Latn